CELEX: C2007/170/12
Language: sk
Date: 2007-07-21 00:00:00
Title: Vec C-80/06: Rozsudok Súdneho dvora (tretia komora) zo 7. júna 2007 (návrh na začatie prejudiciálneho konania, ktorý podal Tribunale ordinario di Novara – Taliansko) – Carp Snc di L. Moleri e V. Corsi, Associazione Nazionale Artigiani Legno e Arredamenti/Ecorad Srl (Smernica 89/106/ES — Stavebné výrobky — Postup preukazovania zhody — Rozhodnutie Komisie 1999/93/ES — Priamy horizontálny účinok — Vylúčenie)

21.7.2007   
            
            
               SK
            
            
               Úradný vestník Európskej únie
            
            
               C 170/7
            
         Rozsudok Súdneho dvora (tretia komora) zo 7. júna 2007 (návrh na začatie prejudiciálneho konania, ktorý podal Tribunale ordinario di Novara – Taliansko) – Carp Snc di L. Moleri e V. Corsi, Associazione Nazionale Artigiani Legno e Arredamenti/Ecorad Srl
   (Vec C-80/06) (1)
   
   (Smernica 89/106/ES - Stavebné výrobky - Postup preukazovania zhody - Rozhodnutie Komisie 1999/93/ES - Priamy horizontálny účinok - Vylúčenie)
   (2007/C 170/12)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale ordinario di Novara
   Účastníci konania pred vnútroštátnym súdom
   
      Žalobcovia: Carp Snc di L. Moleri e V. Corsi, Associazione Nazionale Artigiani Legno e Arredamenti
   
      Žalovaná: Ecorad Srl
   Predmet veci
   Návrh na začatie prejudiciálneho konania – Tribunale ordinario di Novara – Výklad článkov 2 a 3 a príloh II a III rozhodnutia Komisie č. 1999/93/ES z 25. januára 1999 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na dvere, okná, okenice, žalúzie, brány a súvisiace technické vybavenie budov [oznámené pod číslom dokumentu K(1999) 117] (Text s významom pre EHP) (Ú. v. ES L 29, s. 51; Mim. vyd. 13/023, s. 223) – Výroba panikových dverí výrobcami, ktorí nedodržali postup certifikácie upravený v rozhodnutí – Vylúčenie
   Výrok rozsudku
   Jednotlivec sa nemôže v rámci konania o zmluvnej zodpovednosti voči inému jednotlivcovi dovolávať porušenia ustanovení článkov 2 a 3, ako aj príloh II a III rozhodnutia Komisie 1999/93/ES z 25. januára 1999 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS so zreteľom na dvere, okná, okenice, žalúzie, brány a súvisiace technické vybavenie budov týmto jednotlivcom.
   
      (1)  Ú. v. EÚ C 131, 3.6.2006.